Lut em Mami wird ig mou e richtige Luusbueb! Denn sit s mi so richtig fescht gspührt und me ou gseht, wenni s tue schutte oder boxe, rüeft s Mami immer am Papi. Är möcht mi doch ou mou gspühre. Aber jedes mou, wenn de de Papi d Hang uf Mamis Buch gleit het, bini stiu gsi! ;-)  So isch das es  paar Tag hin und här gange... Aber mitlerwile hets ou de Papi gschafft. Denn i bi mängisch e richtig wilde Kärli. I haute s Mami scho jetz bau au Nacht uf Trab. Andurend tueni mi bemerkbar mache, so dass s Mami jo nid cha pfuuse... ;-) Wie wird de äch das, wenni no grösser bi? Und ersch rächt, wenni de uf der Wäut bi! De hani de ständig hunger. Jetz cha sech s Mami afe chli a die Zit gwöhne.